Diari Oficial de la Generalitat Valenciana


Sumari del DOGV 272, del 22-07-1985 (1985/804688)

ACORD de 10 de juny de 1985, del Consell de la Generalitat Valenciana, pel qual s'aprova definitivament el Projecte de Modificació del Pla General de València i la seua Comarca en la Partida del Quint, terme municipal de Mislata.
-------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   272

Data del DOGV
:   22-07-1985

Secció del DOGV
:   AUTORITATS I PERSONAL

Número del document
:   1985/804688


Data del document
:   10-06-1985

Organisme emissor
:   Presidència de la Generalitat

Tipus de document
:   Acord

Acord de 10 de juny de 1985, del Consell de la Generalitat Valenciana, pel qual s'aprova definitivament el Projecte de Modificació del Pla General de València i la seua Comarca en la Partida del Quint, terme municipal de Mislata.  
El Consell de la Generalitat Valenciana, en sessió celebrada el dia 10 de juny de 1985, adoptà l'Acord següent:   
«Vist el Projecte de Modificació del Pla General de València i la seua Comarca, en la Partida del Quint al terme municipal de Mislata.   
Vist que la sol·licitud de l'Ajuntament de Mislata, la Corporació Administrativa Gran València elaborà un avanç del Projecte de Modificació del Pla General de València i la seua Comarca, pel canvi de qualificació de la zona ubicada en la Partida del Quint, compresa entre les prolongacions dels carrers Bandera Valenciana i Verge dels Desemparats, Solc de l'Séquia de Mislata i Avinguda de Buenos Aires, a fi d'obtenir terrenys per a atencions escolars.   
Vist que l'Ajuntament de Mislata, en sessió plenària celebrada el 28 de juny de 1982, acordà, segons l'article 125 del Reglament de Planejament Urbanístic, sotmetre a informació pública pel període d'un mes els esmentats treballs com a avanç de la Modificació del Pla, publicat en el Butlletí Oficial de la Provincia núm 193 de 16 d'agost de 1982, i en el Diari Levante de 22 de juliol del mateix any, sense que es formulen suggerències alternatives de planejament a l'esmentat avanç.   
Vist que a partir de l?avanç anterior, es redactà el Projecte de Modificació de referència que va ser aprovat inicialment per l'Ajuntament de Mislata, en sessió plenària de 25 de febrer de 1983, amb la majoria favorable requerida en l'article 3r. 2 de la Llei 40/1981 de 28 d'octubre.   
Vist que l'aprovació inicial fou sotmesa a informació pública, tot insertant-se el corresponent Edicte en el Butlletí Oficial de la Província núm. 78, de 4 d'abril de 1983, i en el Diari Noticias d'11 de març del mateix any, sense que en el termini d'un mes s'hi formulés cap al legació.   
Vist que, en sessió plenària de 28 d'octubre de 1983, l'Ajuntament de Mislata aprovà provisionalment el Projecte, el qual va ser informat favorablement per la Direcció Provincial de Carreteres de València el 26 de juliol de 1984.   
Vist que la Corporació Administrativa Gran València informà favorablement el Projecte, en sessió de 20 de setembre de 1984, i remés aquest a la Conselleria d'Obres Públiques, Urbanisme i Transports, el seu titular, per Resolució de 21 de gener 1985, ho informà favorablement alhora que ordenà la seua remissió al Consell d'Estat a fi d'emetre el dictamen preceptiu, segons que estableix l'article 50 de la Llei del Sòl.   
Vist que el Consell d'Estat, amb data de 26 d'abril de 1985, informà favorablement el Projecte de Modificació de referència.   
Atés que la projectada Modificació té per objecte reflectir la supressió de l'autovia de penetració a València, desapareguda en els actuals plans de carreteres del Ministeri d'Obres Públiques i Urbanisme, Departament que informà favorablement la projectada Modificació. Els terrenys desafectats de l'antic traçat viari es destinen, segons el Projecte, en part a reserva de Centre Docent i, en part, a zona verda i zona esportivo-cultural. Totes dues zonificacions són confrontats amb els terrenys objecte de nova qualificació, per la qual cosa, de fet, únicament es pretén d'ampliar-ne en la forma i proporció que es conté en els plànols del Projecte. En definitiva, el que s'hi pretén és la desqualificació d'una zona verda per zona escolar, el canvi d'una zona de vials per zona escolar i esportivo-cultural, així com la creació d' una nova zona verda, que es veurà ampliada en 22.227 m, tot açò en terrenys ubicats en la Partida del Quint.   
Atés que, des d'un punt de mira procedimental, l'aprovació provisional ha introduït carta modificació en el Projecte aprovat inicialment. L'alteració consisteix en el canvi de qualificació d'ús de zona verda en els terrenys ubicats entre el Camí de Favara i el Camí de Molina del Sòl per ús de zona esportivo-cultural, a fi d'ubicar-hi un poliesportiu. L'article 41.2 de la vigent Llei del Sòl empara la possibilitat que la Corporació que hagués aprovat inicialment el Pla, l'aprove provisionalment amb les modificacions que calguen, però aquesta necessitat pareix vincular-se al resultat de la informació pública. En cas de no haver-se presentat al·legacions-com en aquest-ha de pressumir-se la conformitat dels interessats amb el Projecte inicialment aprovat, i res no obsta perquè es considere l'existència d'un acord tàcit en allò que té de fonamental el Projecte, llevat de possibles alteracions no substancials que resulten ser d'interés públic.   
Atés que en l'expedient de referència, la modificació operada quan el Projecte s' ha aprovat provisionalment, a banda de satisfer una necessitat pública de caràcter esportivo-cultural, no suposa comparativament disminució absoluta de les zones verdes segons la qualificació vigent, per la qual cosa ha de considerar-se un canvi no substancial que determina la no necessitat de sotmetre el Projecte a un nou tràmit d'informació pública.   
Atés que la puntualitat de les innovacions introduïdes en aquest Projecte i la immodificabilitat de la normativa urbanística estimen valorar favorablement aquest, sent substancialment millorat el percentatge d'espais lliures nous incorporats a l'ordenació de l'esmentat Municipi, i havent estat informat favorablement pel Consell d'Estat, i complimentat el tràmit preceptiu per tracter-se d'una modificació de zones verdes.   
Atés que s'ha acreditat la regular tramitació de l'espedient, així com l'augment de espais lliures, procedeix l'aprovació definitiva del Projecte de Modificació de referència, segons estableix el Reial Decret 299/1979 de 26 de gener, de transferències de l'Administració de l'Estat al Consell del País Valencià en matèria d'urbanisme, i en el Decret del Consell de 2 d'agost de 1979, es competència del Govern Valencià.   
Vists els preceptes legals esmentats, la Llei de Procediment Administratiu i altres disposicions de general i pertinent aplicació, d'acord amb el Consell d'Estat, el Govern Valencià acorda:   
Aprovar definitivament el Projecte de Modificació del Pla General de València i la seua Comarca en la Partida del Quint, al terme municipal de Mislata.»   
Cosa que es fa pública en compliment del que estableixen els articles 44 de la vigent Llei del Sòl i 134 del Reglament de Planejament, Urbanístic, tot significant que el transcrit acord esgota la via administrativa, i hom podrà interposar-hi recurs de reposició, previ al contencioso-administratiu davant del Consell de la Generalitat Valenciana, en el termini d'un mes, segons que disposa l'article 52 de la Llei de Jurisdicció Contencioso-Administrativa.   
València, a 10 de juny de 1985.   
Veure imatge